NGC 3344

Ο NGC 3344 είναι σχετικά απομονωμένος ραβδωτός σπειροειδής γαλαξίας ο οποίος απέχει 22,5 εκατομμύρια έτη φωτός και βρίσκεται στον αστερισμό  Μικρού Λέοντα. Βρίσκεται σε έναν από τους κλάδους του Υπερσμήνους της Παρθένου και τον ανακάλυψε ο αστρονόμος Ουίλιαμ Χέρσελ (William Herschel) στις 6 Απριλίου 1785. Ο Τζων Χέρσελ (John Herschel) επίσης παρατήρησε τον γαλαξία αυτόν στις 19 Φεβρουαρίου 1827.

Χαρακτηριστικά
Ο NGC 3344 ταξινομείται ως (R)SAB(r)bc στο σχήμα μορφολογικής ταξινόμησης των γαλαξιών.  Πρόκειται δηλαδή για σπειροειδή γαλαξία με αχνή κεντρική «ράβδο» ο οποίος έχει δακτυλίους καθώς και σχετικά χαλαρούς βραχίονες. Υπάρχει εσωτετικός και εξωτερικός δακτύλιος και οι κύριοι βραχίονες έχουν κατεύθυνση προς τα έξω ενώ η κύρια «ράβδος» βρίσκεται στο εσωτερικό. Στο κέντρο της «ράβδου» υπάρχει πυρήνας HII με γωνιακή διάμετρο περίπου 3″.

Υπερκαινοφανής
Στον γαλαξία αυτόν παρατηρήθηκε ο υπερκαινοφανής SN 2012fh, ο οποίος ήταν τύπου Ib ή Ic. 

Παραπομπές

Αναφορές

Εξωτερικοί σύνδεσμοι


Κατηγορία:Λέων Μικρός (αστερισμός)
Κατηγορία:Ραβδωτοί σπειροειδείς γαλαξίες
3344
31968
05840